ખેડૂત અને રાજય સરકાર બેય માટે વિન-વિન સિચ્યુએશન ઊભી કરનારી આ સ્કાય યોજનામાં ધરતીપુત્ર સોલાર પેનલ પોતના ખેતરમાં લગાવીને જે સૌરઊર્જા ઉત્પન્ન કરશે તેની પોતાની કૃષિ વિષયક વપરાશની વિજળી બાદ વધેલી વીજળી રાજયની વીજ કંપનીઓને વેચાણથી આપશે અને તે માટે તેને વધારાની આવક પણ મળતી થશે. સમગ્ર દેશમાં સૌપ્રથમ અમલ કરવાનું ગૌરવ ગુજરાતને મળશે. પોતાના જ ખેતરમાં સૌર ઉર્જા ઉત્પાદન સોલાર પેનલથી ખેડૂત કરી શકશે. ગુજરાતનો કિસાન ખેતી વિષયક વીજ વપરાશ બાદ વધતી શૌરઉર્જા અને વીજળી સરકારને વેચી આર્થિક સમદ્ધિ મેળવશે. કેન્દ્ર અને રાજ્ય સરકારની ૬૦ ટકા સબસીડી રહેશે. સોલાર પેનલના કુલ ખર્ચના માત્ર પાંચ ટકા રકમ ખેડૂતરને ભરવાની રહેશે. રાજ્ય સરકાર ખેડૂત તરફથી ૩૫ ટકા રકમની સાત વર્ષ માટે સસ્તા વ્યાજની લોન લેશે. રાજ્યના તમામ ૩૩ જિલ્લાના ૧૩૭ ફિડર સ્કાય પાઈલોટ પ્રોજેક્ટમાં સામેલ કરાયા છે.